LOVE AMANG THE HEATHER. 



The Plaid Amang the Heather 



The wind blew high owre muir and lea, 



And dark and stormy gaed the weather; 



The rain rained sair ; nae shelter near 



But my love's plaid amang the Heather. 



Close to his breast he held me fast, 



Sae cosy warm we lay thegether ; 

 Xae Simmer heat was half sae sweet 



As my love's plaid amang the Heather. 



'Mid wind and rain he tauld his tale; 



My lightsome heart grew like a feather! 

 It lap sae quick I cou'dna speak, 



But silent sighed amang the Heather. 



The storm blew past; we kissed in haste; 



I hameward ran and tauld my mither ; 

 She gloomed at first, but soon confest 



The bowls row'd right amang the Heather. 



Now Hymen's beam gilds bank and stream, 



Whar Will and I fresh flowers will gather; 



Nae storms I fear, I've got my dear, 



Kind-hearted lad amang the Heather. 



Hector MacNeill. 



The Brackens W Me 



I'll sing of yon glen o' red Heather, 



An' a dear thing that ca's it her hame, 



Wha's a' made o' love life together, 



Frae the tie o' the shoon to the kembe. 



James Hogg. 



203 



